অস্ট্রেলিয়ান ওপেনের ফাইনালে ১ নম্বর বনাম ২ নম্বর

ওয়েব ডেস্ক: অস্ট্রেলিয়ান ওপেনের (Australian Open 2025) ফাইনালে মুখোমুখি বিশ্বের এক নম্বর বনাম দুই নম্বর। শুক্রবার সকালেই নোভাক জোকোভিচ (Novak Djokovic) জোট পাওয়ায় ওয়াক ওভার পেয়ে ফাইনালে উঠেছিলেন আলেকজান্ডার জেরেভ (Alexander Zverev)। অন্য সেমিফাইনালে আমেরিকার বেন শেল্টনকে (Ben Shelton) স্ট্রেট সেটে হারিয়ে ফাইনালে উঠলেন শীর্ষ বাছাই ইয়ানিক সিনার (Jannik Sinner)।

প্রথম সেটে এক নম্বরের সঙ্গে বেশ লড়েছিলেন ২১তম বাছাই শেল্টন। ৭-৬ হওয়ার পর টাইব্রেকার হয়। টাইব্রেকারে ৭-২ ফলে জেতেন সিনার। এরপরে আর প্রতিপক্ষকে দাঁড়াতেই দেননি ইতালীয় টেনিস তারকা। খেলা শেষ হয় ৭-৬ (৭-২), ৬-২, ৬-২ ফলে। আগামী রবিবার (২৬ জানুয়ারি) রড লেভার এরিনায় মুখোমুখি হবেন দুই নম্বর জেরেভ এবং এক নম্বর সিনার।

আরও পড়ুন: আইসিসি-র বর্ষসেরা টেস্ট একাদশে ভারতের তিন

রেকর্ড ২৫তম গ্র্যান্ড স্ল্যাম জেতার হাতছানি ছিল জোকোভিচের সামনে। কিন্তু অস্ট্রেলিয়ান ওপেনে সেই লক্ষ্যপূরণ হল না। ফাইনালে ওঠার পথে বাধা হয়ে দাঁড়াল চোট। প্রথম সেটে ধুন্ধুমার লড়াইয়ের পর টাইব্রেকারে ৭-৫ ফলে জেতেন জেরেভ। এরপরেই সার্বিয়ান টেনিস তারকা জানিয়ে দেন, তিনি আর খেলতে পারবেন না, ফলে জেরেভ ফাইনালে উঠে যান।

টেনিস সার্কিটে ‘জোকার’ নামে খ্যাত জোকোভিচ অস্ট্রেলিয়ান ওপেনের সফলতম খেলোয়াড়। এই মরসুমেও খেতাব অন্যতম ফেভারিট ছিলেন তিনি। কোয়ার্টার ফাইনালে তৃতীয় বাছাই কার্লোস আলকারাজকে (Carlos Alcaraz) হারিয়ে দেন জোকার। কিন্তু ওই ম্যাচেই চোট পেয়েছিলেন তিনি, সেমিফাইনালে খেলা নিয়ে আশঙ্কার সৃষ্টি হয়েছিল। এদিন বা-পাঁয়ের মেডিক্যাল টেপ জড়িয়ে খেলতে নামেন ২৪টি গ্র্যান্ড স্ল্যামের মালিক। প্রথম সেটে ভালোই লড়াই করেন। কিন্তু সেট শেষ হওয়ার পরেই বুঝতে পারেন আর টানতে পারবেন না।