জেরেভকে স্ট্রেট সেটে হারিয়ে অস্ট্রেলিয়ান ওপেন চ্যাম্পিয়ন সিনার

ওয়েব ডেস্ক: পরপর দুই বছর অস্ট্রেলিয়ান ওপেন (Australian Open 2025) চ্যাম্পিয়ন হলেন ইতালিয়ান টেনিস খেলোয়াড় ইয়ানিক সিনার (Jannik Sinner)। মেলবোর্নের রড লেভার এরিনায় (Rod Laver Arena) জার্মানির আলেকজান্ডার জেরেভকে (Alexander Zverev) স্ট্রেট সেটে হারিয়ে দিলেন তিনি। ম্যাচের ফলাফল হল ৬-৩, ৭-৬ (৭-৪), ৬-৩। অর্থাৎ দ্বিতীয় সেটে কিছুটা লড়াই দিয়েছিলেন জেরেভ। প্রথম এবং তৃতীয় সেট সহজেই জিতে যান সিনার।

এবার অস্ট্রেলিয়ান ওপেনের এক শীর্ষ বাছাই ছিলেন সিনার, এই মুহূর্তে এটিপি র‍্যাঙ্কিংয়ে তিনি পৃথিবীর এক নম্বর খেলোয়াড়। তাঁর ঠিক পরেই আছেন জেরেভ এবং মেলবোর্নে দ্বিতীয় বাছাই তিনিই। বিশ্বের এক ও দুই নম্বরের খেলা জমবে, হাড্ডাহাড্ডি হবে এমন প্রত্যাশা ছিল। কিন্তু ম্যাচ হল একপেশে। গত বছর জুন মাসে এটিপি র‍্যাঙ্কিংয়ে শীর্ষস্থান দখলের পর থেকে নীচে নামেননি সিনার ২৩ বছর বয়সি সিনার। এদিন জেরেভের থেকে তাঁর টেনিসের মানের তফাত স্পষ্ট বুঝিয়ে দিলেন।

আরও পড়ুন: আউট না হয়ে ৩১৮ রান! ক্রিকেটে ‘বিরল’ রেকর্ড গড়লেন তিলক বর্মা

সেমিফাইনালে আমেরিকার বেন শেল্টনকে স্ট্রেট সেটে উড়িয়ে ফাইনালে ওঠেন ইতালীয় তরুণ। অন্যদিকে নোভাক জোকোভিচের (Novak Djokovic) বিরুদ্ধে একটা সেট জিতেই ওয়াক ওভার পেয়ে যান জেরেভ। কোয়ার্টার ফাইনালে কার্লোস আলকারাজের বিরুদ্ধে জিতলেও চোট পেয়ে বসেন অস্ট্রেলিয়ান ওপেনের রেকর্ড ১০ বারের চ্যাম্পিয়ন। প্রথম সেটের পর সেই চোটই সার্বিয়ান তারকাকে ম্যাচ থেকে ছিটকে দেয়।

??

Hard to stop when he’s in this mood and this groove!@janniksin holds, breaks and leads this crucial third set 4-2@wwos • @espn • @eurosport • @wowowtennis • #AusOpen • #AO2025 pic.twitter.com/lLYAj4NzpF

— #AusOpen (@AustralianOpen) January 26, 2025

পরপর দুইবার জিতে অনন্য নজির গড়েছেন সিনার। ১৯৯২-৯৩ সালে জিম কুরিয়রের পর তিনিই কনিষ্ঠতম হিসেবে পরপর দু’বার অস্ট্রেলিয়ান ওপেন জিতলেন। দু’বার এই খেতাব ছাড়াও গত বছর ইউএস ওপেনও জিতেছেন। কেরিয়ারে তিনটি গ্র্যান্ড স্ল্যাম হয়ে গেল তাঁর। এদিনের ফাইনাল ধরলে টানা ২১ ম্যাচ অপরাজিত আছেন সিনার।